

|  |  |
| --- | --- |
| **ДО**  **Г-Н ГЕОРГИ СЪБЕВ**  **ЗЕМЕСТНИК-МИНИСТЪР И**  **РЪКОВОДИТЕЛЯ НА УПРАВЛЯВАЩИЯ ОРГАН НА ПРСР 2014-2020 г.** | **ОДОБРИЛ:** |

**Д О К Л А Д**

**от Елена Иванова – директор на дирекция „Развитие на селските райони“**

|  |  |
| --- | --- |
| **ОТНОСНО:** | *Проект на заповед за увеличение на бюджета по процедура № BG06RDNP001-6.001 по подмярка 6.1 „Стартова помощ за млади земеделски стопани“ от мярка 6 „Развитие на стопанства и предприятия“ от Програмата за развитие на селските райони за периода 2014 - 2020 г.* |

**УВАЖАЕМИ ГОСПОДИН ЗАМЕСТНИК-МИНИСТЪР,**

Със Заповед № РД 09-239 от 12.03.2018 г. на ръководителя на Управляващия орган е обявен прием и са утвърдени Насоки за кандидатстване по процедура № BG06RDNP001-6.001 по подмярка 6.1 „Стартова помощ за млади земеделски стопани“ от мярка 6 „Развитие на стопанства и предприятия“ от Програмата за развитие на селските райони за периода 2014 - 2020 г. Заповедта е изменена и допълнена със Заповед № РД 09-270 от 26.03.2018 г. за поправка на очевидна фактическа грешка и Заповед № РД 09-211 от 25.02.2020 г., с която е увеличен бюджета по приема.

С писмо № 10-1334 от 30.12.2020 г. Държавен фонд „Земеделие“ представи предложения за промяна към Условията за изпълнение, с които ще се улесни подаването на искането за второ плащане от бенефициенти на одобрени проектни предложения по процедура № BG06RDNP001-6.001 по подмярка 6.1 „Стартова помощ за млади земеделски стопани“ от мярка 6 „Развитие на стопанства и предприятия“ от Програмата за развитие на селските райони за периода 2014 - 2020 година. В писмото се предлага да се редактира т. 2. 1 от Условията за изпълнение и да се премахне изискването бенефициентът да подписва искането за второ плащане и приложените към него документи с квалифициран електронен подпис, наричан по-нататък „КЕП“. Предложената промяна е в съответствие с изискванията на Наредба № 4 от 30 май 2018 г. за условията и реда за изплащане, намаляване или отказ за изплащане, или за оттегляне на изплатената финансова помощ за мерките и подмерките по чл. 9б, т. 2 от Закона за подпомагане на земеделските производители и Наредба за определяне на условията, реда и механизма за функциониране на Информационната система за управление и наблюдение на средствата от Европейските структурни и инвестиционни фондове (ИСУН) и за провеждане на производства пред управляващите органи посредством ИСУН.

Предвид гореизложеното е подготвен проект на заповед за изменение на Заповед № РД 09-239 от 12.03.2018 г. на заместник-министъра на земеделието, храните и горите и ръководител на Управляващия орган на Програма за развитие на селските райони 2014 – 2020 г.

Проектът на заповед беше публикуван на електронната страница на Министерството на земеделието, храните и горите и в Информационната система за управление и наблюдение на средствата от Европейските структурни и инвестиционни фондове (ИСУН) за писмени възражения и предложения в съответствие с чл. 26, ал. 4 от ЗУСЕСИФ.

**УВАЖАЕМИ ГОСПОДИН СЪБЕВ,**

Във връзка с гореизложеното и на основание чл. 9, ал. 5 и чл. 26, ал. 1 от Закона за управление на средствата от Европейски структурни и инвестиционни фондове предлагам да издадете заповед за изменение на Заповед № РД 09-239 от 12.03.2018 г. на заместник-министъра на земеделието, храните и горите и ръководител на Управляващия орган на Програма за развитие на селските райони 2014 – 2020 г., с която са утвърдени Насоки за кандидатстване по процедура чрез подбор № BG06RDNP001-6.001 по подмярка 6.1 „Стартова помощ за млади земеделски стопани“ от мярка 6 „Развитие на стопанства и предприятия“ от Програмата за развитие на селските райони за периода 2014 - 2020 г.

С уважение,

